ประจำเดือนมาวันที่ 29/10/62 แล้วก้อได้หยุดวันที่ 4/11/62 แล้วก้อมาอีกรอบในเดือน 18/11/62 เปนแบบนี้มา 2เดือนละคะ ไม่ทราบว่าเกิดจากอะไรคะ
สวัสดีค่ะ P'roon Byrne Cord,ระยะห่างระหว่างรอบประจำเดือนนั้น ให้นับจากวันแรกของประจำเดือนในรอบก่อน จนถึงก่อนวันแรกของรอบเดือนถัดไป หากนับระยะห่างได้น้อยกว่า 21 วัน ถือว่ามีระยะห่างระหว่างรอบประจำเดือนที่สั้นกว่าปกติ โดยอาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ เป็นต้น2. มีการอักเสบติดเชื้อในโพรงมดลูก แต่มักมีตกขาวที่ผิดปกติ และอาการปวดท้องน้อยร่วมด้วย3. มีโรคของมดลูก เช่น เนื้องอกมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. การทำงานผลิตฮอรโมนของรังไข่ผิดปกติ5. มีภาวะไทรอยด์ฮอร์โมนผิดปกติ6. ผลข้างเคียงจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้นหากที่ผ่านมาได้มีเพศสัมพันธ์ ก็ควรลองตรวจหาการตั้งครรภ์ดูด้วย หากตรวจไม่พบ แต่ยังคงมีระยะห่างระหว่างรอบประจำเดือนที่น้อยกว่า 21 วัน โยที่ไม่ได้เกิดจากการใช้ยาใดๆ ก็ควรไปพบสูติ-นรีแพทย์เพื่อตรวจหาสาเหตุค่ะ